Цырымонія пасвячэння пачалася ў 11 гадзін урачыстай працэсіяй. На літургіі прысутнічалі шматлікія святары як з нашай дыяцэзіі, так і з Польшчы, семінарысты, парафіяне з Лынтуп і Браслава. Падчас гаміліі ксёдз біскуп нагадаў аб асаблівай ролі дыяканскай паслугі ў жыцці Касцёла. Пажадаў прымаючаму пасвячэнне, жыць міласэрнасцю. Потым распачаўся абрад пасвячэння, падчас якога ўсе прысутныя ахвотна маліліся ў інтэнцыі дыякана падчас Літаніі да ўсіх Святых, выпрашаючы для яго ласкі праз іх заступніцтва. Пасля заканчэння абраду рукапаложанны дыякан быў запрошаны да алтара і ўпершыню прыслугоўваў падчас Эўхарыстычнай Ахвяры ў новай функцыі.